2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.1.3-CPVA-R-705 priemonės „Ikimokyklinio ir priešmokyklinio ugdymo prieinamumo didinimas“ projektų finansavimo sąlygų aprašo

2 priedas

**IKIMOKYKLINIO UGDYMO ĮSTAIGŲ EDUKACINIŲ ERDVIŲ MODERNIZAVIMO KRITERIJAI**

Kriterijai parengti remiantis Ikimokyklinio ugdymo įstaigų edukacinių erdvių modernizavimorekomendacijų (toliau – Rekomendacijos) projektiniais pasiūlymais ir yra neatsiejama jų dalis. Rengiant tolesnius projektavimo darbus ir atliekant edukacinių erdvių modernizavimą būtina atsižvelgti į galiojančius normatyvinius aktus, reglamentuojančius tokio tipo pastatų ir jų patalpų įrengimo reikalavimus.

Atliekant erdvių modernizavimą, patalpos turi būti pritaikytos žmonių su negalia veikimui, kaip to reikalauja normatyviniai aktai ir pagal galimybes pritaikyti erdves vaikams, ugdomiems pagal įtraukiojo ugdymo principus.

**Pastato tipas - LD-04, l**opšelis-darželis „Žilvitis“, Anykščiai (<http://www.projektas-aikstele.lt/#projektai-rekomendacijos> )

|  |  |  |  |  |
| --- | --- | --- | --- | --- |
|  | ***Privalomi kriterijai*** | ***Rekomenduojami kriterijai*** | *Pareiškėjo komentaras*  *(Šioje dalyje turi būti detaliai aprašyta, kaip atitinkami privalomi ir rekomenduojami reikalavimai bus įgyvendinti projekte, pavyzdžiui, kokio ploto ir aukščio patalpa pasirenkama, ką tiksliai planuojama atlikti patalpose ir pan.)* |  |
| **Grupės patalpos** | | | | |
| **1. Patalpos plotas** | Grupės planuojamos esamose grupės erdvėse. Grupės patalpą sudaro priėmimo-nusirengimo, žaidimų, miegamojo kambariai, tualetas-prausykla, virtuvėlė. Grupės patalpos dydis turi atitikti normatyvinių aktų reikalavimus. | Grupės patalpa gali būti nuo 100 iki 120 kv. m ploto. | Grupės planuojamos esamose grupės erdvėse. Grupės patalpą sudarys priėmimo-nusirengimo, žaidimų, miegamojo kambariai, tualetas-prausykla, virtuvėlė.  Grupės patalpos dydis atitiks normatyvinių aktų reikalavimus.  Grupės patalpa gali būti nuo 100 kv. m. ploto. I pastato aukšte viena grupė 15 vaikų (brėž. patalpos pažymėtos žalia spalva), antra naujai sukuriama grupė 20 vaikų (brėž. patalpos pažymėtos mėlyna spalva). Brėžinio patalpų eksplikacijoje nurodyti patalpų pavadinimai ir plotai. *Pridedamas I aukšto planas (19 priedas).*  Šiuo projektu remontuojamame įrengiamos 4 grupių patalpos. Pirmas aukštas pritaikomas žmonėms su negalia. Įrengiamos dvi grupės: (pirma grupė – Nr. 1, 2, 26, 27, 28, 29.) Antra grupė - Nr.10, 11, 12, 13, 14, 15.) Antro aukšto pritaikyti žmonėms su negalia negalima nekeičiant pastato tūrio.  Antrame aukšte ( trečia grupė - Nr. 1, 2, 3, 4, 5) .Ketvirta grupė – 6,7,8,9,10).Visos ikimokyklinės grupės, talpins po  20 vaikų. Lopšelio grupė talpina 15 vaikų.  Kauno rajono savivaldybės lėšomis bus remontuojama virtuvė, kabinetai, koridoriai, elektros skydinė bei kitos pagalbinės patalpos (žiūr. 19-20 priedus). |  |
| **2. Patalpos aukštis** | Grupės patalpa turi būti kuo aukštesnė, ne žemesnė nei 270 cm (esamose patalpose ne mažesnės nei 250 cm) (aukštis skaičiuojamas nuo grindų iki lubų). | Jeigu įrengiamas dirbtinis vėdinimas, vamzdžių nebūtina paslėpti; vamzdžiai ir prietaisai dažomi tokia pat spalva kaip ir lubos. | Grupių patalpos bus nežemesnės nei 2,7 m, skaičiuojant nuo grindų iki įrengiamų pakabinamų lubų. Po lubomis bus įrengtas dirbtinis vėdinimas. |  |
| **3. Erdvių funkcinė sąranga ir ryšių principas** | Visos grupės patalpos ir erdvės turi būti pritaikytos žmonėms su negalia ir atitikti tai reglamentuojančių normatyvinių aktų reikalavimus. Jeigu įmanoma, patalpos ir įranga pritaikoma ir pagal įtraukiojo ugdymo principus ugdomiems vaikams.  Ardomos esamos pertvaros tarp miegamojo ir valgomojo zonų.  **Drabužinė.** Esamos drabužinės didinamos.  Įrengiamas tiesioginis įėjimas iš lauko į grupes, esančias pirmajame pastato aukšte.  Jeigu pastato cokolis aukštas, įrengiama prievaža, sudarant galimybę patekti į grupę su vežimėliu.  Dviejų grupių drabužinės sujungiamos.  Įrengiamos individualios spintelės ir vieta atsisėsti.  Lopšelio grupių drabužinėje įrengiamas langas ar stiklinta anga į ugdymo grupę.  **Sanitariniai mazgai.** Esami sanitariniai mazgai mažinami.  Įrengiamos trys individualios kabinos su ergonomiškai pritaikytais atitinkamo amžiaus vaikams skirtais klozetais.  Įrengiamas dušas arba pusvonė.  Įrengiami 4 praustuvai.  Lopšelio grupėje įrengiamas stalas vaikams pervystyti ar perrengti, 1 klozetas, 2 praustuvai, pusvonė arba dušas.  Lopšelio grupių sanitariniame mazge įrengiamas langas ar stiklinta anga į ugdymo grupę ne žemiau nei 0,80 m aukštyje.  Pereinamoje zonoje tarp grupių drabužinių įrengiamas vienas personalui skirtas sanitarinis mazgas ir skalbyklė su džiovykle.  **Ugdomosios veiklos erdvės.** Ugdymo erdvėse baldai turi būti maksimaliai integruoti į sienas.  Ugdymo erdvės padidinamos panaikinant esamas perteklines erdves (pavyzdžiui, tambūrus).  Lopšelio grupes rekomenduojama įrengti 3-iame arba 4-ame korpuse, tarp miegamojo ir žaidimo zonos įrengiant slankiąsias duris per visą angokraščio, skiriančio erdves, plotį.  **Virtuvėlė.** Buvusio tambūro vietoje, nišoje, įrengiama nedidelė virtuvėlė.  Virtuvėlė turėtų būti daugiafunkcio baldo dalis. | **Drabužinė.** 20 ikimokyklinio amžiaus vaikų grupei rekomenduojamas drabužinės plotas – nuo 26,00 iki 28,0 kv. m.  15 vaikų lopšelio grupei drabužinės plotas – ne mažiau kaip 20,00 kv. m.  **Sanitariniai mazgai.** 20 ikimokyklinio amžiaus vaikų grupei sanitarinio mazgo plotas – ne mažiau kaip 11,00 kv. m.  **Ugdomosios veiklos erdvės.** Stacionarūs baldai turi užimti ne daugiau kaip 30 proc. grupės ploto. | Pirmo aukšto grupės patalpos ir erdvės bus pritaikytos žmonėms su negalia ir atitiks tai reglamentuojančių normatyvinių aktų reikalavimus. Neįgalieji pateks į pastatą per numatomą įrengti pandusą ties pagrindiniu įėjimu. Bus suremontuotos maisto išdavimo virtuvėlės (I ir II aukšto planuose pažymėtos 5, 7, 15, 26 numeriais).  Drabužinės plotai bus didinami pagal rekomendacijas. Į pirmo aukšto drabužinę bus įrengtas pandusas neįgaliojo vaiko patekimui. Įrengiamas tiesioginis įėjimas iš lauko į grupes pirmame aukšte. Dviejų drabužinių sujungimas negalimas, nes vieno aukšto grupių drabužines skiria ilgas koridorius. Bus įrengiamos individualios spintelės ir vieta vaikui atsisėsti. Lopšelio grupės drabužinėje bus įrengta stiklinta anga į ugdymo grupę.  Patalpos ir įranga pritaikomos pagal įtraukiojo ugdymo principus ugdomiems vaikams.  Ardomos esamos pertvaros tarp miegamojo ir valgomojo-žaidimų zonų.  Įrengiamas dušas arba pusvonė.  Įrengiami 4 praustuvai. Įrengiamos 3 individualios kabinos su ergonomiškai pritaikytais atitinkamo amžiaus vaikams skirtais klozetais (1 vnt.). Lopšelio grupės sanitariniame mazge bus įrengta stiklinta anga. Skalbyklė su džiovykle nebus perkama, nes įstaiga turi nusipirkusi skalbimo paslaugas. Sanitariniame mazge bus įrengiamas langas ar stiklinta anga į ugdymo grupę ne žemesnė nei 0,80 m aukštyje.  Lopšelio grupėje bus įsigytas stalas vystymui.  Grupėse tarp miegamojo ir žaidimo zonos bus įrengtos slankiosios durys per visą angokraščio, skiriančio erdves, plotį.  Ugdymo erdvėse baldai bus maksimaliai integruoti į sienas (informacija pavaizduota pateiktose vizualizacijose – priedas Nr.22).  Ugdymo erdvės padidinamos panaikinant esamas perteklines erdves (pavyzdžiui, koridorius).  Taip pat bus įsigyjamos virtuvėlės, kaip daugiafunkcinio baldo dalis, kuri bus įrengta buvusio tambūro vietoje. |  |
| **4. Vidaus atitvaros. Tipai, medžiagiškumas, apdaila, nišos, kiti sprendimai** | Apdailos darbus sudaro aitvarų paviršių tinkavimas, plytelių klijavimas, dažymas, grindų ir pakabinamų lubų įrengimas. Paviršių, ant kurių bus montuojama sanitarinė techninė įranga, apdaila turi būti atlikta iki jos montavimo.  **Dažomos esamos ir naujos pertvaros.** Sienos glaistomos ir dažomos vandeniniais plaunamais dažais. Visi dažomi paviršiai turi būti vieno tono ir vienos spalvos. Pasirinkta spalva dažomos visos abiejų sujungtų grupių pertvaros ir sienos, išskyrus vietas, kur yra integruoti baldai, arba nurodyta kitaip.  **Šoninės sienos su integruotomis spintelėmis ir durimis į drabužinę.** Prie sienos, skiriančios grupę nuo sanitarinių mazgų ir drabužinės, įrengiamas daugiafunkcis baldas, skirtas slėpynėms, žaislams, čiužiniams, patalynei, knygoms sudėti, ir integruota virtuvėle. Baldo konstrukcija turi būti vientisa integruojant esamas nišas į baldo struktūrą. Baldo konstrukcijai naudojamas klijuotos pušies masyvas, lakuojamas matiniu laku. Vidiniai baldo elementai dažomi geltona spalva arba naudojama tam tikros spalvos laminuota medžio drožlių plokštė.  **Vidinių sanitarinių mazgų sienų apdaila.** Neglazūruotos akmens masės plytelės, skirtos sanitarinių ir buitinių patalpų apdailai. Vienspalvės plytelės, skirtos drėgnoms patalpoms, neslidžios. Patalpos sienų ir grindų plytelės turi būti tokios pačios spalvos, formato ir faktūros. | Sienos dažomos RAL9003 spalva.  **Dažomos esamos ir naujos pertvaros.** Jei atitvaros pažeistos pelėsio, būtina jį pašalinti ir užkirsti kelią pakartotiniam pelėsio atsiradimui.  **Vidinių sanitarinių mazgų sienų apdaila.** Sienų apdailos plytelės, baltos spalvos, skirtos drėgnoms patalpoms, neslidžios, identiškos grindų dangos plytelėms. Užpildas tarp plytelių – iki 3 mm, baltos spalvos. | Apdailos darbus sudaro atitvarų paviršių tinkavimas, plytelių klijavimas, dažymas, grindų ir pakabinamų lubų įrengimas. Paviršių, ant kurių bus montuojama sanitarinė techninė įranga, apdaila bus atlikta iki jos montavimo.  **Dažomos esamos ir naujos pertvaros.** Sienos glaistomos ir dažomos vandeniniais plaunamais dažais. Visi dažomi paviršiai bus vieno tono ir vienos spalvos. Pasirinkta spalva dažomos grupių pertvaros ir sienos.  Grupėse naudojamos natūralios ir ekologiškos medžiagos. Sienos dažomos vandeniniais plaunamais dažais, visi paviršiai turi būti dažomi vieno tono ir vienos spalvos dažais Sanitariniuose mazguose virtuvėje sieninėmis plytelėmis. Tualetų kabinos įrengiamos iš vienspalvių, aukšto slėgio laminto plokščių, spalva - balta.  Prie sienos, skiriančios grupę nuo sanitarinių magų ir drabužinės, įrengiamas baldas žaislams, patalynei, knygoms sudėti ir integruota virtuvėlė. Baldų konstrukcijai naudojama klijuotos pušies masyvas, lakuojamas matiniu laku, visos naudojamos medžiagos turi būti sertifikuotos. Vidiniai baldo elementai dažomi geltona spalva.  Vidinių sanitarinių mazgų sienų apdailai naudojamos neglazūruotos akmens masės plytelės, skirtos drėgnoms patalpoms, neslidžios. Patalpos sienų ir grindų plytelė tokios pačios spalvos, formato ir faktūros.  Baldų medžiagiškumas jų išdėstymas pateikiami pridedamuose prieduose. (17,23 priedai). |  |
| **5. Grindų dangos sprendimai, medžiagiškumas** | **Grupės grindų danga.** Grupės grindų dangai naudojamos alyvuotos pušies masyvo lentos.  **Grupės sanitarinių mazgų danga.** Neglazūruotos akmens masės vienspalvės plytelės, skirtos drėgnoms patalpoms, neslidžios. Patalpos grindų ir sienų plytelės turi būti tokios pačios spalvos, formato ir faktūros.  **Grupės drabužinės grindų danga**. Klojama ruloninė akustinė PVC (iš ekologiškų netoksiškų medžiagų) danga baltos arba šviesiai pilkos spalvos.  **Grindjuostės.** Grindjuostės įrengiamos ties sandūromis su visomis konstrukcijomis, kurios iškyla virš grindų, jeigu nenurodyta kitaip. Grindjuostės turi būti tokios pat spalvos kaip ir sienos, stačiakampio profilio, minimaliai suapvalintos, iš MDF plokštės arba medžio masyvo. Sanitariniuose mazguose grindjuostės daromos iš grindims naudojamų plytelių. Plytelių grindjuosčių siūlės turi sutapti su grindų ir sienų plytelių siūlėmis, jei nenurodyta kitaip. | **Grupės grindų danga.** Medžio masyvo grindų lentos 140–160 mm pločio.  **Grupės sanitarinių mazgų danga. G**rindų apdailos plytelės, vienspalvės, skirtos drėgnoms patalpoms, neslidžios. Užpildas tarp plytelių – iki 3 mm, baltos spalvos.  **Grindjuostės.** Grindjuostės turi būti tokios pat spalvos kaip ir sienos, stačiakampio profilio, minimaliai suapvalintos, iš MDF plokštės arba medžio masyvo, 5–11 cm aukščio, 8–12 mm storio. | **Grupėse** žaidimų ir miegamo patalpose bus įrengtos natūralaus kietinto ąžuolo parketlenčių danga, kuri atitinka Bfl-SI degumo klasę, nes alyvuotų pušies masyvo lentų Lietuvos rinkoje šiuo metu nėra Grupių drabužinių, drėgmei ir dezinfekcinėms medžiagoms atsparia rulonine akustine PVC danga.  **Grupės sanitarinių** mazgų danga bus neglazūruotos akmens masės vienspalvės plytelės, tinkamos drėgnoms patalpoms, neslidžios.  **Grupių drabužinėse** grindims naudojama ruloninė akustinė PVC danga.  **Grindjuostės** bus tokios pat spalvos kaip ir sienos, stačiakampio profilio, minimaliai suapvalintos, iš MDF plokštės arba medžio masyvo, 5–11 cm aukščio, 8–12 mm storio. Sanitariniuose mazguose grindjuostės daromos iš grindims naudojamų plytelių. Plytelių grindjuosčių siūlės turi sutapti su grindų ir sienų plytelių siūlėmis. |  |
| **6. Lubų sprendimai, medžiagiškumas** | Lubos lyginamos, glaistomos ir dažomos. Jei perdanga labai nelygi, ją galima dengti gipso kartono plokštėmis. Lubos turi būti vientisos – be sujungimų ir paskirų dalių. Lubų paviršius ir visi papildomi lubų elementai – pastato laikančiosios konstrukcijos, tokios kaip kolonos, sijos – turi būti vienodos spalvos. | Visi gaminiai (išskyrus šviestuvus), kurie kabinami ant lubų, visose patalpose turi būti baltos spalvos. Balta spalva prioriteto tvarka: 1. RAL 9010; 2. RAL 9016; 3. RAL 9003. | Žaidimų – valgomojo ir miegamojo patalpose lubos lyginamos, glaistomos ir dažomos. Dėl perdangos nelygumų lubos bus dengiamos gipso kartono plokštėmis. Lubų paviršius ir pastato laikančiosios konstrukcijos, tokios kaip kolonos, sijos – vienodos spalvos. |  |
| **7.** **Dirbtinio apšvietimo sprendimai** | Grupės patalpose numatomas šilto spektro šviesos į lubas montuojami arba virštinkiniai reguliuojamo šviesos intensyvumo (dimeriuojami) LED nuo 2 700 iki 3 500 K (neutralus arba šilto spektro apšvietimas) šviesos šaltiniai.  Apšvietos lygis skaičiuojamas pagal normatyvus. | Alternatyva LED šviestuvams galėtų būti liuminescencinis šviesos šaltinis.  50–80 cm skersmens šviestuvai su baltu matiniu sklaidytuvu (gaubtu) montuojami asimetriškai. | Grupės žaidimų patalpoje / erdvėje bus šilto spektro šviesos apšvietimas LED nuo 2 700 iki 3 500 K (neutralus arba šilto spektro apšvietimas). |  |
| **8. Stacionarios baldinės įrangos sprendimai** | Baldai maksimaliai integruojami visose sienose ir iki lubų išlaikant vizualinį vientisumą. Grupėje bent vienas langas įrengiant laiptukus pritaikomas sėdėti praplatinant, įrėminant angokraštį. |  | Baldai maksimaliai integruojami visose sienose ir iki lubų išlaikant vizualinį vientisumą. Kiekvienoje grupėje vienas langas bus pritaikomas sėdėti įrengiant angokraštį ir laiptukus. |  |
| **9. Mobilios baldinės įrangos sprendimai. Tipai, paskirtis** | **Miego funkcijos integravimo sprendimai**  **Ikimokyklinio amžiaus grupė.** Miegui naudojami nuo 140x70 cm iki 160x70 cm porolono čiužiniai (su nuvelkamu, skalbiamu užvalkalu), kurie ne miego metu sudedami į daugiafunkcę spintą. Miegui naudojami lengvai pernešami čiužiniai turi būti ilgaamžiai, apvilkti lengvai valoma ekologiška medžiaga ir atitikti vaikų ūgį.  **Lopšelio grupė.** Naudojamos lengvų konstrukcijų nuo 100x60 cm iki 140x60 cm lovelės, kurios ne miego metu sudedamos viena ant kitos į ūkinę spintą, esančią miegamojoje zonoje.  Stalai ir kėdutės gaminami vienspalviai klijuoto pušies masyvo arba HPL, baltos spalvos. Galima naudoti šių medžiagų derinį. | Baldų spalva ir medžiaga turi derėti su grupės patalpų apdailai naudojamomis medžiagomis ir spalvomis. | Baldų spalva ir medžiaga derės su grupės patalpų apdailai naudojamomis medžiagomis ir spalvomis.  Ikimokyklinio amžiaus grupėms. Miegui naudojami čiužiniai nuo 140x70 cm iki 160x70 cm porolono čiužiniai (su nuvelkamu, skalbiamu užvalkalu), kurie ne miego metu sudedami į daugiafunkcę spintą. Miegui naudojami lengvai pernešami čiužiniai turi būti ilgaamžiai, apvilkti lengvai valoma ekologiška medžiaga ir atitikti vaikų ūgį.  Lopšelio grupei. Miegu naudojami lengvų konstrukcijų nuo 100x60 cm iki 140x60 cm lovelės, kurios ne miego metu sudedamos viena ant kitos į ūkinę spintą, esančią miegamojoje zonoje. Pridedame čiužinukų ir lovų rėmo komercinius. (5 priedas).  Daugiafunkcinio baldo konstrukcijai bus naudojamas klijuotos pušies masyvas, lakuojamas matiniu laku. Vidiniai baldo elementai dažomi geltona spalva arba naudojama laminuota medžio drožlių plokštė, geltonos spalvos. Atsparia mechaniniams poveikiams. Visos baldų durelės, stalčiai turi būti su pritraukimo mechanizmais, baldai su užapvalintais kampais. Baldai t.b. maksimaliai integruojami į numatytas sienas ir iki lubų. T.b. išlaikytas vizualinis vientisumas.  Stalai ir kėdutės gaminami vienspalviai klijuoto pušies masyvo arba HPL, baltos spalvos. |  |
| **10. Inžineriniai sprendimai. Šildymas, vėdinimas, Elektra, vanduo, nuotekos, silpnosios srovės** | Inžineriniai sprendimai atliekami atsižvelgiant į esamą padėtį. Numatomas mišrus oro vėdinimas. Visi inžineriniai sprendimai turi atitikti galiojančius normatyvinius aktus.  **Sanitarinė įranga. WC pertvaros.** Pertvaros įrengiamos iš vienspalvių aukšto slėgio laminato (HPL) plokščių. Sanitarinė keramika turi būti pritaikyta vaikams, sumontuota deramame aukštyje. Įrangos spalva – balta. | Atnaujinant ir įrengiant inžinerines sistemas siekti kuo labiau aplinką tausojančių sprendimų. Numatyti energiją ir vandenį tausojančius sprendimus. Visi pastato inžinerinių sistemų atnaujinimai neturi pažeisti funkcinių ir estetinių erdvių reikalavimų. | Inžineriniai sprendimai atliekami atsižvelgiant į esamą padėtį. Numatomas mišrus oro vėdinimas. Visi inžineriniai sprendimai turi atitikti galiojančius normatyvinius aktus.  Sanitarinė keramika turi būti pritaikyta vaikams, sumontuota deramame aukštyje. Įrangos spalva – balta. WC pertvaros bus įrengiamos iš vienspalvių aukšto slėgio laminato plokščių. |  |
| **11. Kita** | Durys turi atitikti visus priešgaisrinius ir akustinius reikalavimus. Visos durys turi būti su apsauga nuo prispaudimo ar privėrimo traumų. Visos durys lygios, be papildomų raštų ar faktūrų.  **Durys iš grupės į laiptinę.** Varstomos į išorę (laiptinę), durys turi būti ne žemesnės nei 210 cm (esamose patalpose ne mažesnės nei 200 cm) aukščio. Apdaila turi derėti su vidaus ir išorės siena.  **Varstomos grupės patalpų durys.** Durys ne žemesnės nei 210 cm (esamose patalpose ne mažesnės nei 200 cm) aukščio. Apdaila turi derėti su vidaus ir išorės siena. Durys dažomos tokia pat kaip ir sienos spalva; jei šalia yra integruota baldų – durų apdailai naudojama tokia pat plokštė kaip ir išoriniam baldo korpusui.  **Langų užtamsinimas.** Naudojamos medinės arba tekstilinės žaliuzės. | **Durys iš grupės į laiptinę.** Jei durys dažomos, rekomenduojama jas dažyti tokia pat kaip ir sienos spalva; jei šalia yra integruota baldų – durų apdailai naudojama tokia pat plokštė kaip ir išoriniam baldo korpusui.  Rekomenduojama, kad visos durys būtų ne žemesnės nei 220 cm aukščio. | Durys suprojektuotos pagal priešgaisrinius ir akustinius reikalavimus. Durys iš grupės į laiptinę bus varstomos į išorę. Jų apdaila bus derinama su vidaus bei išorės sienomis. Durys ne žemesnės nei 210 cm. (*esamose patalpose ne mažesnės nei 200 cm)* aukščio. Visos durys su apsauga nuo prispaudimo ar privėrimo traumų. Apdaila derės su vidaus ir išorės sienomis.  Varstomos grupės patalpų durys bus ne žemesnės nei 210 cm (*esamose patalpose ne žemesnės 200 cm).* Apdaila derės su vidaus ir išorės sienomis. Durys bus dažomos tokia pat spalva, kaip ir sienos spalva. Durų apdailai bus naudojama tokia pati plokštė, kaip ir integruotiems baldams.  Langų užtamsinimui naudojamos tekstilinės žaliuzės. |  |